Më datë 22 qershor 2022, në formë elektronike në adresën e Autoritetit të Aviacionit Civil ka ardhur për trajtim Ankesa [Ceshtja Nr 454032](http://ankesat.shqiperiaqeduam.al/pages/received.aspx?caseid=454319), e dërguar nga Ministria e Infrastrukturës dhe Energjisë pas delegimit nga Platforma e Bashkëqeverisjes. Siç përmendet në Ankesë “*Të gjithë shqipëtarët ne Irland- Dublin kanë nisur nje peticion per linjat ajrore direkte Dublin-Irland -Irland-Dublin. Do donin ndihmën e institucioneve për këtë problem ju lutem pasi gjysma e pushimeve na kalon ne tranzit dhe keshtu na behet me e veshtire ardhja me shpesh ne Shqiperi”* Nga ana e saj Zyra e Bashkëqeverisjes kërkon *“.. shqyrtim dhe zgjidhje shteruese ankesën e adresuar në Bashkëqeverisje brenda dates 27.06.2022*”

Në vijim, trajtimi i Ankesës është bërë në përputhje me përcaktimet e ligjit nr.119/2014 “Për të drejtën e Informimit”, duke ju referuar legjislacionit shqiptar për Mbrojtjen e pasagjerit, legjislacionit të BE dhe njoftimeve mediatike të besueshme për situatën në zhvillim në aeroportin ndërkombëtar të Dublinit, Irlandë.

Sipas njoftimeve në mediat vendase dhe ato ndërkombëtare në muajin maj 2022 aeroporti ndërkombëtar i Dublinit, Irlandë ka regjistruar “skena kaotike” me radhë të gjata të pasagjerëve jashtë dhe brenda Terminalit kryesor. Pas verifikimeve të kryera nga zyrtarët e qeverisë, kompania që menaxhon shërbimet në këtë aeroport (DAA), ka deklaruar se situata është e pazakontë dhe shumë stresuese si për pasagjerët ashtu dhe për linjat ajrore që përdorin këtë aeroport. Por duhet theksuar se një situatë e ngjashme është vrejtur dhe në Evropë e kudo në botë, këtë verë. Shumë e lidhin këtë situatë me heqjen e kufizimeve të lëvizjes rrjedhoj e pandemisë së COVID-19 dhe “etjes” së njerëzve për të udhëtuar tani që kanë muadësi të lëvizin lirisht.

Ndonëse nuk është përgjegjësia jonë të merremi me atë se përse në Irlandë apo diku tjetër ndodh të ketë anulime apo vonesa të fluturimeve, për ne sigurisht që është me interes të mësojmë se si e ka menaxhuar ky apo “X” shtetet atë situatë, në kuadër të njohjes me praktikat më të mira. Në këtë kuptim mediat njoftojnë se së fundi Qeveria Irlandeze ndërhyri për të detyruar operatorët e aeroportit kompaninë DAA (<http://www.daa.ie/>) që të zhvillojnë një plan për të menaxhuar rritjen e numrit të pasagjerëve gjatë verës. Plani përfshinë përmirësime në sistemin e menaxhimit të radhëve, një maksimizimin e burimeve të personelit dhe një rritje të numrit të korsive të sigurisë (*security*) të hapura në kohën e pikut.

E vërteta është se pas fillimit të zbatimit të këtij plani të posaçëm, situata ka ndryshuar për mirë. Së fundi është deklaruar se “Ndonëse aeroporti ka vazhduar të jetë i ngarkuar – përfshirë mëngjesin e djeshëm herët kur pasagjerët duhej të qëndronin në radhë për të hyrë në Terminalin 1 – DAA ka publikuar se llojet e vonesave të përjetuara nga pasagjerët në fund të muajit të kaluar nuk janë përsëritur. Ri-dizenjimi i kontrolleve të sigurisë, përfshirë skanerët e rinj, që janë instaluar gjatë pandemisë Covid kanë bërë një ndryshim të madh.”

Kaq për sa i përketë situatës në aeroportin e Dublinit, një prej pesë aeroporteve ndërkombëtare që ka ky shtet, i cili përballon rreth 87% të trafikut vjetor prej 9.1 milion pasagjerë (2021).

Është e rëndësishme të nënvizohet se Shqipëria, institucionet e saj përfshirë dhe Autoritetin e Aviacionit Civil nuk kanë tagër ligjore për të shqyrtuar rastet kur shtetasve shqiptar jashtë vendit u ndodh të vonohen, u anulohen fluturimet apo u refuzohen të hypin në bordin e avionit në rastin e një fluturimi ndërkombëtar. Në Shqipëri kuadri ligjor ekzistues në mbrojtje të të drejtave të pasagjerit ajror përfshinë:

Ligjin Nr.96/2020 Kodi Ajror i RSH, Nënkapitulli VI – Mbrojtja e pasagjerit (Nenet 154 – 158) <http://qbz.gov.al/eli/ligj/2020/07/23/96> , Udhëzimin Nr.1, datë 26.2.2013 “Për kompensimin, asistencën e pasagjerëve në rastin e mospranimit në bord të avionit dhe anullimit ose vonesës gjatë fluturimeve” <https://www.infrastruktura.gov.al/te-drejtat-e-pasagjerit/>. një transpozim i Rregullores Evropiane 261/2004 (<https://eur-lex.europa.eu/legal-content/en/TXT/?uri=celex:32004R0261>) dhe procedurat e publikuara në faqen zyrtare të Autoritetit të Aviacionit Civil. për rastet e:

1. [Vonesave gjatë e fluturimit](http://www.aac.gov.al/vonesa-e-gjate/) (<http://www.aac.gov.al/vonesa-e-gjate/>)
2. [Anulimin e fluturimit çfarë parashikohet](file:///C:\Users\Bujar.Hazizaj\AppData\Local\Microsoft\Windows\INetCache\Content.Outlook\IFDANEWW\Anulimin%20e%20fluturimit%20çfarë%20parashikohet) (<http://www.aac.gov.al/anullim-i-fluturimit/>)
3. [Refuzimi i hipjes në bord të avionit kundër dëshirës suaj](http://www.aac.gov.al/refuzimi-i-hipjes-ne-bord-te-avionit-kunder-deshires-suaj/) ( <http://www.aac.gov.al/refuzimi-i-hipjes-ne-bord-te-avionit-kunder-deshires-suaj/>).

Sa i përketë shtetasve shqiptar me banim në Irlandë, siç është rasti i ankueses, kuadri ligjor atje është lehtësisht i arritshëm duke ju drejtuar Qendrës Evropiane të Konsumatorit (ECC). Irlanda është anëtare e Rrjetit Evropian të Qendrës së Konsumatorit (ECC-Net), i cili u ofron konsumatorëve në të gjithë Bashkimin Evropian këshilla mbi të drejtat e tyre të konsumatorëve dhe mbrojtjen ligjore kur bëjnë blerje dhe udhëtime në një shtet tjetër anëtar të Bashkimit Evropian ose në Evropë. Vendet e Zonës Ekonomike. Anëtarët e ECC-Net bashkëpunojnë ngushtë për të ndihmuar në zgjidhjen e ankesave midis konsumatorëve dhe bizneseve me bazë në vende të ndryshme të BE-së, si dhe në Norvegji, Islandë dhe Mbretërinë e Bashkuar.(<https://www.eccireland.ie/european-consumer-centre-ireland-team-dublin/>).

Mënyrat për të paraqitur pretendimet për shkeljen e të drejtave të pasagjerit janë:

1. Ankesa e parë gjithmonë i duhet drejtuar në rrugë zyrtare shoqërisë ajrore.

2. Ankim tek Autoriteti Kombëtar i vendit.

3. Duke kontaktuar Qendrën Evropiane të Konsumatorit.

4. Përdorimi i qendrave për zgjidhjen e detyrimeve jashtë gjyqësisht. dhe së fundi,

5. Ankim në një gjykatë civile, pasi bileta ajrore është në vetvete një kontratë detyrimesh civile.